ฟิทช์มอง‘IRPC’ลบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ฟิทช์ ให้แนวโน้มเครดิต “ไออาร์พีซี” ยังเป็นลบ และคงเครดิตภายในประเทศระยะยาวและหุ้นกู้ที่ A และระยะสั้น “F2(tha)” ห่วงลงทุนเยอะ
บริษัท ฟิทช์ เรทติ้งส์ (ประเทศไทย) ประกาศแนวโน้มอันดับเครดิต บริษัท ไออาร์พีซี (IRPC) ยังคงเป็นลบ และคงอันดับเครดิตภายในประเทศระยะยาว และอันดับเครดิตภายในประเทศระยะยาวหุ้นกู้ไม่มีหลักประกันและไม่ด้อยสิทธิของบริษัทที่ระดับ “A” และอันดับเครดิตภายในประเทศระยะสั้นที่ระดับ “F2(tha)”
ฟิทช์ ยังคงมีความกังวลในเรื่องแผนการลงทุนของบริษัทที่เพิ่มขึ้นอย่างมาก ซึ่งอาจทำให้ความพยายามในการลดอัตราส่วนหนี้สินของบริษัทล่าช้าออกไป 
“ผู้ประกอบการโรงกลั่นน้ำมันและธุรกิจปิโตรเคมียังคงเผชิญกับความเสี่ยงจากภาวะอุตสาหกรรมที่ยังคงเปราะบางอยู่ และเพื่อลดความเสี่ยงที่อาจทำให้สถานะทางการเงินของบริษัทอ่อนแอลงอย่างมาก บริษัทควรจะมีผลการดำเนินงานที่ดีขึ้นอย่างต่อเนื่องก่อนที่จะมีการลงทุนขนาดใหญ่”
ล่าสุด IRPC เปิดผลงานไตรมาส 2 ปี 2553 มีกำไรสุทธิ 1,186 ล้านบาท ลดลง 51% จากช่วงเดียวกันของปีก่อน เพราะอัตรากำไรขั้นต้นลดลงตามราคาตลาดน้ำมันดิบและผลิตภัณฑ์ที่สูงขึ้น
ด้านบริษัท บางจากปิโตรเลียม (BCP) ไตรมาส 2 ปีนี้กำไรสุทธิเพียง 434.28 ล้านบาท คิดเป็นกำไรต่อหุ้นเท่ากับ 0.37 บาท ทรุดลง 83.94% เนื่องจากบริษัทได้กำไรจากการทำธุรกรรมซื้อล่วงหน้า (Hedging) เพียง 148 ล้านบาท ไม่มากถึง 1,517 ล้านบาท ในช่วงเดียวกันปีก่อน และผลขาดทุนจากสต๊อกน้ำมัน 233 ล้านบาท ในขณะที่ช่วงเดียวกันของปีก่อนได้ผลกำไรจากสต๊อกน้ำมัน 1,453 ล้านบาท